Banana Republic

„Banana Republic“ – amerikiečių drabužių parduotuvių tinklas, priklausantis tarptautinei mažmeninės prekybos kompanijai „Gap Inc.“. Pirma „Banana Republic“ parduotuvė atidaryta 1978 m., 2014 m. tinklas išaugo iki daugiau nei 650 parduotuvių pasaulyje, pardavimai siekė 2,9 mlrd. JAV dol.

 Istorija 
Mel ir Patricia Ziegler „Banana Republic“ prekės ženklą įkūrė 1978 m. Kompaniją viena didžiausių drabužių pardavėjų „Gap“ nusipirko po penkerių metų, 1983 m. Pora taip pat yra įkūrusi arbatos parduotuvę „The Republic of Tea“ bei internetinę drabužių parduotuvę „ZoZa.com“. Mel Ziegler su žmona „Banana Republic“ sukūrė turėdami tik 1500 dolerių ir beveik be jokios patirties. Mel buvo atsakingas už marketingą, dirbo kompanijos buhalteriu, jos prezidentu, teisininku, katalogų redaktoriumi. Jo žmona užsiėmė drabužių dizaino kūrimu, dirbo siuvėja, rinkos analitike, parduotuvės vadybininke. Jiedu investavo labai daug į savo prekės ženklo reputacijos gerinimą, prieš parduodami kompaniją „Banana Republic“ jau turėjo tris tūkstančius darbuotojų.„The True Story Behind the Banana Republic Brand“ Verslo naujienų tinklalapis „Forbes“, Dan Schawbel, 2012 m. spalio 2 d. Nuoroda tikrinta 2014 m. liepos 25 d.

Iš pradžių parduotuvė užsiiminėjo įvairių kelioninių drabužių prekyba, skirta keliauti po safarį ir į įvairias tolimas ekspedicijas.Careers > Banana Republic Careers > Our Heritage  Oficialus kompanijos „Gap“ tinkalalapis. Nuoroda tikrinta 2014 m. liepos 25 d. „Banana Republic“ didžiausiai amerikiečių mados kompanijai „Gap Inc.“ buvo parduotas 1983 m., po penkerių metų nuo bendrovės įkūrimo.About > Brands > Banana Republic Oficialus kompanijos „Gap“ tinkalalapis. Nuoroda tikrinta 2014 m. liepos 25 d.

Originalios produkcijos palaipsniui buvo atsisakyta.
Ranka pieštus katalogus, kelionėms skirtus drabužius ir kitas prekes greitai pakeitė prabangūs ir madingi drabužiai. 2012 m. duotame interviu „Banana Republic“ įkūrėjas Mel Ziegler prasitarė, jog į dabartinį prekės ženklą žiūri kiek negatyviai ir mano, kad šiuo metu prekės ženklas niekuo neprimena į tai, ją jie su žmona buvo sukūrę prieš kompanijos pardavimą.„Banana Republic founder: I wish they’d changed the name“  Tiklalapis „Market Place“, Kai Ryssdal, 2012 m. spalio 2 d. Nuoroda tikrinta 2014 m. liepos 25 d.

 Parduotuvės 
2014 m. vasario 1 d. duomenimis, pasaulyje buvo 650 „Banana Republic“ parduotuvių, iš kurių 596 Šiaurės Amerikoje, 43 Azijoje bei 11 parduotuvių Europoje. 2013 m. pardavimai siekė 2,868 mlrd. JAV dol., 1 % mažiau nei 2012 m.„2013 Annual Report“ (PDF)  Kasmetinė kompanijos „Gap“ finansinė ataskaita, 2014 m. kovo 28 d. Nuoroda tikrinta 2014 m. liepos 25 d.

Parduotuvėse yra parduodami vyriški ir moteriški drabužiai, įvairūs aksesuarai, batai. „Banana Republic“ prekės yra laikomos prabangiomis, produkcija yra orientuota į didesnes pajamas gaunančius amerikiečius. Nuo pat kompanijos įsigijimo bandoma sukurti prabangios parduotuvės įvaizdį; daug investuojama į prekybos taškų interjerą, parduotuvės dažnai įkuriamos renovuotuose istoriniuose pastatuose, norint „Banana Republic“ atskirti nuo pagrindinio kompanijos drabužių tinklo „Gap“, kuriame parduodami šeimos drabužiai labai mažomis kainomis.

 Šaltiniai 

 Nuorodos 
 Oficialus „Banana Republic“ tinklalapis
 „Banana Republic“ socialiniame tinkle „Facebook“

Kategorija:JAV įmonės
Kategorija:Prabangos prekių bendrovės
Kategorija:Drabužių parduotuvės